**ELŐTERJESZTÉS**

**Szombathely Megyei Jogú Város Közgyűlése**

**Gazdasági és Jogi Bizottsága 2021. október 25-i ülésére**

**Javaslat a Savaria Megyei Hatókörű Városi Múzeum pályázaton történő részvételének jóváhagyására**

Szombathely Megyei Jogú Város Önkormányzata Közgyűlésének a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelete 51.§ (3) bekezdés 25. pontja kimondja, hogy a Gazdasági és Jogi Bizottság a pénzügyekkel, vagyongazdálkodással kapcsolatos feladatai körében jóváhagyja az önkormányzat vagy intézményei által benyújtásra kerülő európai uniós és egyéb pályázatokat, amennyiben azok önrészt nem igényelnek.

A Nemzeti Kulturális Alap megjelentette a 2021 őszére kiírt pályázatait. A Savaria Megyei Hatókörű Városi Múzeum az alábbi kollégiumokhoz és tematikában kíván önrészt nem igénylő pályázatokat benyújtani vissza nem térítendő támogatásra, melyhez kéri a Gazdasági és Jogi Bizottság jóváhagyását.

Iparművészeti Kollégium:

Műtárgyvásárlás és technológiai eszközfejlesztés;

Képzőművészeti Kollégium:

Műtárgyvásárlás;

Technológiai eszközfejlesztés;

Népművészeti Kollégium:

Népművészeti tematikájú rendezvény, időszaki kiállítás;

Ideiglenes Kollégium - Magyar Géniusz program:

1-1 db pályázat időszaki, állandó kiállításra;

Ideiglenes Kollégium - Petőfi 200:

Időszaki kiállításokra és közgyűjteményi tartalmak élményszerű bemutatására

különböző korosztályok számára, ismeretterjesztő események és rendezvények.

A korábbi évek tapasztalatai alapján várható (rövid benyújtási határidővel) az alábbi pályázat kiírása is:

Ismeretterjesztő és Környezetkultúra Kollégium:

Ismeretterjesztő rendezvények, előadássorozat.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2021. október „ ”**

**/: Horváth Soma :/**

**HATÁROZATI JAVASLAT**

**………/2021. (X. 25.) GJB sz. határozat**

A Gazdasági és Jogi Bizottság a „Javaslat a Savaria Megyei Hatókörű Városi Múzeum pályázaton történő részvételének jóváhagyására” c. előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 51.§ (3) bekezdés 25. pontja alapján jóváhagyja, hogy az intézmény a Nemzeti Kulturális Alaphoz az alábbi, önrészt nem igénylő pályázatait benyújtsa:

Iparművészeti Kollégium:

Műtárgyvásárlás és technológiai eszközfejlesztés;

Képzőművészeti Kollégium:

Műtárgyvásárlás;

Technológiai eszközfejlesztés;

Népművészeti Kollégium:

Népművészeti tematikájú rendezvény, időszaki kiállítás;

Ideiglenes Kollégium - Magyar Géniusz program:

1-1 db pályázat időszaki állandó kiállításra;

Ideiglenes Kollégium - Petőfi 200:

Időszaki kiállításokra és közgyűjteményi tartalmak élményszerű bemutatására

különböző korosztályok számára, ismeretterjesztő események és rendezvények;

Ismeretterjesztő és Környezetkultúra Kollégium:

Ismeretterjesztő rendezvények, előadássorozat.

**Felelős:**  Bokányi Adrienn, a Gazdasági és Jogi Bizottság elnöke

Dr. Nemény András polgármester

Dr. Horváth Attila alpolgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője,

Csapláros Andrea, a Savaria Megyei Hatókörű Városi Múzeum igazgatója)

**Határidő: azonnal**